Renkontiĝoj kun diabloj, anĝeloj kaj sanktuloj sur la stratoj de Ĉeĥio
#000004
Tradicia renkontiĝo kun Sankta Nikolao kaj paro da diabloj en Prago vespere la 5-an de decembro. Foto de Filip Noubel, uzata kun permeso.
#000005
La 5-an de decembro, vespere, la stratoj kaj placoj en Ĉeĥio pleniĝas de nekutimaj roluloj: diabloj, anĝeloj kaj sanktuloj portantaj altajn ĉapelojn. La 5-a de decembro estas la tago de Sankta Nikolao. Ĝi signifas specialan feston por ĉeĥaj infanoj dum la festeca monato de decembro.
#000006
Sankta Nikolao estis kristana episkopo en la 3-a jarcento, naskita en la greka urbo Mira, nun situanta en Turkio. La kristana hagiografio aldonis multajn legendojn al lia biografio tra la jarcentoj. Laŭ iu sanga legendo buĉisto mortigis tri infanojn kaj peklis ilin en barelon por vendi ilin kiel ŝinkon, kiam Nikolao trapasis la urbon. Sentante la perfidon, li revivigis la infanojn. Ĉi tio eble estas inter la ĉefaj kialoj, pro kiuj en Ĉeĥio kaj aliaj centr-eŭropaj landoj, same kiel en Belgio kaj Nederlando, la festo de Sankta Nikolao estas proksime ligita al infanoj.
#000007
Laŭ la ĉeĥa tradicio, Sankta Nikolao marŝas laŭ la stratoj kaj foje frapas la pordojn, akompanata de anĝelo kaj diablo, kaj demandas gepatrojn ĉu iliaj infanoj kondutis bone aŭ malbone tiun jaron. Se la raporto estas pozitiva, la anĝelo gratulas la infanojn kaj ofertas al ili dolĉaĵojn. Infanoj, kiuj kondutis malbone, ricevas de la diablo simbolan skoldon.
#000008
La festo estas konsiderata kiel familia afero, kaj multaj junuloj vestas sin kiel unu el la tri roluloj kaj vagas laŭ la stratoj por amuzi kaj / aŭ timigi infanojn leĝere. La festo estas tiel populara, ke ĝi estis vaste observata en Ĉeĥoslovakio eĉ dum la komunisma epoko, kiam publikaj religiaj festoj estis malpermesitaj, ĉar oni opiniis, ke ĝi havas parte paganajn radikojn. Hodiaŭ ĝi estas festata de lokaj municipoj, sed “neoficialaj” spontaneaj triopoj ankoraŭ vagadas kaj konservas la tradicion viva.
#000009
Jen kelkaj fotoj faritaj vespere la 5-an de decembro 2019 en Prago, montrantaj diversajn manierojn en kiuj Ĉeĥio festas Sanktan Nikolaon.
#000010
Ŝajne tiu infano bone kondutis kaj gajnis dolĉaĵojn. Náměstí míru en Prago. Foto farita de Filip Noubel, uzata kun permeso.
#000014
“La Balkanoj estas la eŭropa Latinameriko en multaj belaj aspektoj”, diras albana verkisto Elvi Sidheri
#000020
Germinda Casupá, ĉikita indiĝeno fronte al fajro kaj masklismo
#000023
Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon.
#000027